CELEX: 32016D1255
Language: da
Date: 2016-07-29 00:00:00
Title: Kommissionens gennemførelsesafgørelse (EU) 2016/1255 af 29. juli 2016 om ændring af gennemførelsesafgørelse (EU) 2015/1500 og (EU) 2015/2055 om beskyttelsesforanstaltninger over for og vaccination mod lumpy skin disease i Grækenland (meddelt under nummer C(2016) 5035) (EØS-relevant tekst)

30.7.2016   
            
            
               DA
            
            
               Den Europæiske Unions Tidende
            
            
               L 205/20
            
         KOMMISSIONENS GENNEMFØRELSESAFGØRELSE (EU) 2016/1255
   af 29. juli 2016
   om ændring af gennemførelsesafgørelse (EU) 2015/1500 og (EU) 2015/2055 om beskyttelsesforanstaltninger over for og vaccination mod lumpy skin disease i Grækenland
   
      
         (meddelt under nummer C(2016) 5035)
      
   
   (Kun den græske udgave er autentisk)
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked (1), særlig artikel 9, stk. 4,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 4,
   under henvisning til Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (3), særlig artikel 19, stk. 1, litra a), stk. 3, litra a), og stk. 6,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (4), særlig artikel 4, stk. 3, og
   ud fra følgende betragtninger:
   
               (1)
            
            
               Ved direktiv 92/119/EØF er der fastsat generelle bekæmpelsesforanstaltninger, der skal iværksættes ved udbrud af visse dyresygdomme, herunder lumpy skin disease (LSD). Disse bekæmpelsesforanstaltninger omfatter oprettelse af beskyttelses- og overvågningszoner omkring den inficerede bedrift, og de giver også mulighed for nødvaccination i tilfælde af et udbrud af LSD som supplement til andre bekæmpelsesforanstaltninger.
            
         
               (2)
            
            
               Ved Kommissionens gennemførelsesafgørelse (EU) 2015/1500 (5) er der fastsat visse dyresundhedsmæssige bekæmpelsesforanstaltninger, i forbindelse med at der blev bekræftet forekomst af LSD i Grækenland i 2015. Disse foranstaltninger omfatter oprettelse af en spærrezone, der er beskrevet i bilaget til nævnte gennemførelsesafgørelse, og som omfatter det område, hvor der blev bekræftet forekomst af LSD, og de beskyttelses- og overvågningszoner, som Grækenland har oprettet i henhold til direktiv 92/119/EØF.
            
         
               (3)
            
            
               Som følge af udviklingen i den epidemiologiske situation i Grækenland vedtog Kommissionen Kommissionens gennemførelsesafgørelse (EU) 2015/2055 (6). I henhold til denne afgørelse kan Grækenland gennemføre nødvaccination af kvæg, der holdes på bedrifter i den vaccinationszone, der er fastsat i bilag I til samme gennemførelsesafgørelse. Ved gennemførelsesafgørelse (EU) 2015/2055 blev der også ændret visse bestemmelser i gennemførelsesafgørelse (EU) 2015/1500, herunder udvidelsen af spærrezonen, jf. bilaget til nævnte gennemførelsesafgørelse.
            
         
               (4)
            
            
               Gennemførelsesafgørelse (EU) 2015/1500 og (EU) 2015/2055 blev efterfølgende ændret ved Kommissionens gennemførelsesafgørelse (EU) 2015/2311 (7) med henblik på at udvide spærrezonen som fastsat i bilaget til gennemførelsesafgørelse (EU) 2015/1500 samt vaccinationszonen som fastsat i bilag I til gennemførelsesafgørelse (EU) 2015/2055, efter at der var blevet bekræftet yderligere udbrud i den regionale enhed Chalkidiki, og efter at Grækenlands underretning om, at landet havde til hensigt at gennemføre vaccination mod LSD i visse regionale enheder, var blevet modtaget.
            
         
               (5)
            
            
               Bilag til gennemførelsesafgørelse (EU) 2015/1500 og bilag II til gennemførelsesafgørelse (EU) 2015/2055 blev senere ændret ved Kommissionens gennemførelsesafgørelse (EU) 2016/1116 (8) for at tage hensyn til efterfølgende udvikling i den epidemiologiske situation i Grækenland og de vaccinationsforanstaltninger, den pågældende medlemsstat havde truffet.
            
         
               (6)
            
            
               Efter den 19. juli 2016 har Grækenland indberettet et nyt udbrud af LSD i den regionale enhed Achaia på Peloponnes-halvøen på det græske fastland, hvor der ikke tidligere har været indberettet udbrud af LSD, og som ligger mere end 150 km syd for den nærmeste regionale enhed, som for øjeblikket er omfattet af restriktioner og vaccinationsforanstaltninger i forbindelse med LSD.
            
         
               (7)
            
            
               Under hensyntagen til den nuværende epidemiologiske situation i Grækenland og den hastighed, som LSD overføres med, er det nødvendigt at udvide spærrezonen som fastsat i bilaget til gennemførelsesafgørelse (EU) 2015/1500 samt vaccinationszonen som fastsat i bilag I til gennemførelsesafgørelse (EU) 2015/2055, så de omfatter hele det græske fastland. Gennemførelsesafgørelse (EU) 2015/1500 og (EU) 2015/2055 bør derfor ændres.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Bilaget til gennemførelsesafgørelse (EU) 2015/1500 erstattes af teksten i bilag I til nærværende afgørelse.
   Artikel 2
   Bilag I til gennemførelsesafgørelse (EU) 2015/2055 erstattes af teksten i bilag II til nærværende afgørelse.
   Artikel 3
   Denne afgørelse er rettet til Den Hellenske Republik.
   
      Udfærdiget i Bruxelles, den 29. juli 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 395 af 30.12.1989, s. 13.
   
      (2)  EFT L 224 af 18.8.1990, s. 29.
   
      (3)  EFT L 62 af 15.3.1993, s. 69.
   
      (4)  EFT L 18 af 23.1.2003, s. 11.
   
      (5)  Kommissionens gennemførelsesafgørelse (EU) 2015/1500 af 7. september 2015 om visse beskyttelsesforanstaltninger over for lumpy skin disease i Grækenland og om ophævelse af gennemførelsesafgørelse (EU) 2015/1423 (EUT L 234 af 8.9.2015, s. 19).
   
      (6)  Kommissionens gennemførelsesafgørelse (EU) 2015/2055 af 10. november 2015 om betingelserne for fastlæggelse af programmet for nødvaccination af kvæg mod lumpy skin disease i Grækenland og om ændring af gennemførelsesafgørelse (EU) 2015/1500 (EUT L 300 af 17.11.2015, s. 31).
   
      (7)  Kommissionens gennemførelsesafgørelse (EU) 2015/2311 af 9. december 2015 om ændring af gennemførelsesafgørelse (EU) 2015/1500 og (EU) 2015/2055 om beskyttelsesforanstaltninger over for lumpy skin disease i Grækenland (EUT L 326 af 11.12.2015, s. 65).
   
      (8)  Kommissionens gennemførelsesafgørelse (EU) 2016/1116 af 7. juli 2016 om ændring af gennemførelsesafgørelse (EU) 2015/1500 og (EU) 2015/2055 om beskyttelsesforanstaltninger over for og vaccination mod lumpy skin disease i Grækenland (EUT L 186 af 9.7.2016, s. 24).
   
      BILAG I
      Bilaget til gennemførelsesafgørelse (EU) 2015/1500 affattes således:
      
         
            »BILAG
            
               Spærrezoner, jf. artikel 2, litra b)
            
            
                        A.
                     
                     
                        Følgende regioner i Grækenland:
                        
                                    —
                                 
                                 
                                    Regionen Attika
                                 
                              
                                    —
                                 
                                 
                                    Regionen Centralgrækenland
                                 
                              
                                    —
                                 
                                 
                                    Regionen Centralmakedonien
                                 
                              
                                    —
                                 
                                 
                                    Regionen Østmakedonien og Thrakien
                                 
                              
                                    —
                                 
                                 
                                    Regionen Epiros
                                 
                              
                                    —
                                 
                                 
                                    Regionen Peloponnes
                                 
                              
                                    —
                                 
                                 
                                    Regionen Thessalien
                                 
                              
                                    —
                                 
                                 
                                    Regionen Vestgrækenland
                                 
                              
                                    —
                                 
                                 
                                    Regionen Vestmakedonien
                                 
                              
                  
                        B.
                     
                     
                        Følgende regionale enheder i Grækenland:
                        
                                    —
                                 
                                 
                                    Den regionale enhed Limnos.«
                                 
                              
                  
      
   
   
      BILAG II
      Bilag I til gennemførelsesafgørelse (EU) 2015/2055 affattes således:
      
         
            »BILAG I
            
                        A.
                     
                     
                        Følgende regioner i Grækenland:
                        
                                    —
                                 
                                 
                                    Regionen Attika
                                 
                              
                                    —
                                 
                                 
                                    Regionen Centralgrækenland
                                 
                              
                                    —
                                 
                                 
                                    Regionen Centralmakedonien
                                 
                              
                                    —
                                 
                                 
                                    Regionen Østmakedonien og Thrakien
                                 
                              
                                    —
                                 
                                 
                                    Regionen Epiros
                                 
                              
                                    —
                                 
                                 
                                    Regionen Peloponnes
                                 
                              
                                    —
                                 
                                 
                                    Regionen Thessalien
                                 
                              
                                    —
                                 
                                 
                                    Regionen Vestgrækenland
                                 
                              
                                    —
                                 
                                 
                                    Regionen Vestmakedonien
                                 
                              
                  
                        B.
                     
                     
                        Følgende regionale enheder i Grækenland:
                        
                                    —
                                 
                                 
                                    Den regionale enhed Limnos.«